**NADZORNI ODBOR**

**Občine Trzin**

**Mengeška c. 22, 1236 Trzin**

Številka: 060-2/2012-11

Datum: 07.02.2013

Na podlagi 42. člena Statuta Občine Trzin (Ur. vestnik Občine Trzin, št. 2/99, 4/2000, 5/03, 2/06 in 8/06) in 29. člena Poslovnika Nadzornega odbora Občine Trzin (Ur. vestnik Občine Trzin, št. 9/07) je Nadzorni odbor občine Trzin na 7. korespondenčni seji dne 07.02.2013 sprejel

**KONČNO POROČIL0 NADZORNEGA ODBORA**

**O PREGLEDU POSLOVANJA TURISTIČNEGA DRUŠTVA KANJA TRZIN V LETU 2011**

**Naziv nadzorovane osebe:**

Turistično društvo Kanja Trzin

Ljubljanska cesta 12f

1236 Trzin

**Uvod**

Nadzorni odbor je na 10. redni seji nadzornega odbora z dne 25.01.2012 sprejel sklep (tč. 3 sklep št. 8) o nadzoru poslovanja Turističnega društva Kanja Trzin v letu 2011. V delovno skupino za izvedbo nadzora sta bila imenovana Lippai Cvetka in Pavlišič Marko. Društvo smo z dopisom zaprosili za dokumentacijo:

- letno poročilo za leto 2011 (bilanca stanja, izkaz poslovnega izida, prilogo s pojasnili k izkazom in poročilo o poslovanju društva),

- obrazložitev prejetih in porabljenih sredstev od občine Trzin v letu 2011 (ločeno za investicije in redno dejavnost),

- spisek prejetih nakazil iz občinskega proračuna za leto 2011,

- kopije računov, s katerimi dokazujete porabo prejetih finančnih sredstev.

Po prvem pregledu dokumentacije dne 08.08.2012 smo zaprosili za obrazložitev nekaterih nejasnosti in pri drugem pregledu dne 22.08.2012 dobili pojasnila ge. Jožice Valenčak in še dne 29.08.2012 dodatno pisno obrazložitev. Dne 16.10.2012 smo na podlagi tretjega pregleda dodatne dokumentacije pregled zaključili. Osnutek poročila smo posredovali nadzorovani osebi dne 30.11.2013 ter prejeli dne 17.12.2012 odziv nadzorovane osebe, na podlagi česar smo nadzor zaključili.

 Namen in cilj nadzora:

- preveriti skladnost finančnega poslovanja s proračunom Občine Trzin za leto 2011;

- preveriti popolnost in zakonitost prejemkov in izdatkov;

- ugotoviti pravilnost vodenja poslovnih knjig;

- poročati o ugotovljenih nepravilnosti;

- podati priporočila in predloge za nadaljnje poslovanje organa.

**Ugotovitveni del**

Nadzorni odbor izreka pozitivno mnenje o predmetu nadzora – poslovanje Turističnega društva Kanja Trzin v letu 2011.

Pri nadzoru ni ugotovljenih tako pomembnih nepravilnosti, ki bi zahtevale pridržek. Kljub temu v nadaljevanju podajamo določene ugotovitve in z njimi povezana priporočila, ki izhajajo iz opravljenega nadzora.

**Priporočila in predlogi**

1. Ugotovitev:

Društvo stroške raznašalca vabil poravnava na način, da povrne stroške porabljenega goriva na podlagi računa s strani Petrola.

Priporočilo:

Pri vodenju poslovnih knjig so društva zavezana k dosledni uporabi slovenskega računovodskega standarda in davčnih predpisov, zato bi bilo pravilno, da je izstavljen račun Petrola na Turistično društvo.

1. Ugotovitev:

V Pogodbi o sofinanciranju, ki opredeljuje financiranje društva s strani občine je v 1. členu zapisano, da za svojo redno dejavnost društvo prejema tudi povračilo stroškov za kakovost v višini 1.088€. V pogodbi ni nikjer opredeljeno, kako se dokazuje opravljena kakovost dela

Priporočilo:

Priporočamo, da se pogodba dopolni na način, da bo razvidno:

* ali se bodo sredstva iz prvega stavka 1) člena pogodbe porabila kot namenska sredstva za izvajanje neke konkretne kakovosti
* ali le pavšal nekega skupnega zneska redne dejavnosti.
1. Ugotovitev:

Nadzorni odbor ugotavlja na podlagi pregledane dokumentacije Turističnega društva Kanja, da so računi oziroma druga podporna dokumentacija za upravičenost nastalih stroškov mnogokrat slabo likvidirani.

Priporočilo:

Priporočamo da v primerih, ko se zneski na računih nanašajo na različne namembnosti, le te pregledno specificirate in sicer tako, da je na računu ali razdelilniku računa razvidno h kateremu Zahtevku gre, v točno navedenem znesku. Seštevek vseh delnih zneskov je vsota zneska na računu. S tem se ohranja transparentnost likvidiranega računa.

1. Ugotovitev:

Za postavitev tabel stara hišna imena je društvo rezbarjem za namen stroškov, ki so jih imeli pri izdelavi le teh izplačalo 200€, za kar ni nobene podporne dokumentacije, oziroma ni izstavljenega nobenega dokumenta.

Priporočilo:

Priporočamo, da prejemnik sredstev v takem primeru poda pisno potrdilo o prejemu sredstev, v katerem se opredeli namen, datum prejema, znesek in podpis prejemnika.

 PREDSEDNIK NADZORNEGA ODBORA:

 KONČAN Darko, l.r.

VROČITI:

1. Nadzorovanemu organu: TD Kanja Trzin (R + AR),
2. Občinskemu svetu Občine Trzin,
3. arhiv NO.